open-index/open-wikipedia-markdown huggingface dataset:
பிந்தோல பரத்துவாஜர்

**பிந்தோல பரத்துவாஜர்** (Pindola Bharadvaja), கௌதம புத்தரின் நேரடிச் சீடர்களில் ஒருவர் ஆவார்.   பௌத்த சமயத்தின் துவக்க கால அமிதாப் புத்தரின் சூத்திரங்கள் கூறும் நான்கு முக்கிய பௌத்த அருகதர்களில் ஒருவர். புத்தரின் வழிகாட்டுதல்களின் படி, பிந்தோல பரத்துவாஜர், பௌத்த சமய தருமங்களை பரத கண்டத்தின் கிழக்கு திசையில் பரப்பியவர். 

புத்தரின் கட்டளையை மீறி, எளிய மக்கள் முன் தனது பெருமையை வெளிப்படுத்த அட்டமாசித்திகளை தேவையின்றி தவறாக பயன்படுத்தியதால் பிந்தோல பரத்துவாஜர், பௌத்த சங்கத்திலிருந்து சில காலம் விலக்கி வைக்கப்பட்டிருந்தார்.  

புத்தரின் முதன்மைச் சீடர்களில் ஒருவரான ஆனந்தருடன், பிந்தோலா பரத்துவாஜர், மகத நாட்டு மன்னர் உதயணனின் கௌசாம்பி அரண்மனைப் பெண்களுக்கு, இரண்டு நிகழ்வுகளின் போது, புத்தரின் உபதேசங்களை அருளியவர் ஆவார். 

பிந்தோல பரத்துவாஜர் ஆயிரம் பிக்குகளுடன் கிழக்கு விதேக நாட்டின் மலைக் குகைகளில் பௌத்த சாத்திரங்களை ஆய்ந்தவர்.  

புத்தர் வாழ்ந்த காலத்தில் நான்கு பிக்குகள் மட்டுமே அருக நிலைக்கு உயர்ந்திருந்தனர். புத்தருக்கு பின்னர் பௌத்த சமயத்தில் பதினெட்டு பிக்குகள் அருகதநிலையை அடைந்திருந்தனர்.  திபெத்திய பௌத்தத்தில் பதினெட்டு அருகதர்களின் ஓவியங்களில், பிந்தோல பரத்துவாஜர் ஒரு கையில் பிட்சை பாத்திரத்தையும், மற்றொரு கையில் ஏட்டுச் சுவடிகளுடன் ஓவியங்களில் காட்சியளிக்கிறார்.  

அரச குடும்பத்தில் பிறந்த பிந்தோல பரத்துவாஜர், தன் வாழ்க்கை அர்த்தமற்றது என உணர்ந்து, பிக்குவாக மாறி, பௌத்த சமயத்தில் இணைந்து, புத்தரின் சீடரானார்.  

பௌத்த ஓவியங்களில் பிந்தோல பரத்துவாஜரை, வலது கையில் ஏட்டுச் சுவடிகள் தாங்கியவாறும், இடக்கையில் பிட்சை பாத்திரத்தை தாங்கி இருப்பது போன்று காட்சிப்படுத்தப்படுகிறது. 

## ஜப்பானில்

ஜப்பானில் புகழ்பெற்ற அருகதரான பிந்தோல பரத்துவாஜர், பின்சுரு என்று சுருக்கமாக அழைக்கப்படுகிறார்.
ஜப்பானின் நர நகரத்தில் அமைந்த தோதாய்ஜி கோயிலில், தாமரை மலரில் அமர்ந்த நிலையில், பின்சுரு எனப்படும் பிந்தோல பரத்துவாஜரின் மரச்சிற்பம் உள்ளது.
ஜப்பானிய ஓவியங்களில், பிந்தோல பரத்துவாஜரை, பாறையில் அமர்ந்து, கையில் தர்மசூத்திரங்கள் அடங்கிய ஏட்டுச் சுவடிகளை தாங்கிய அலலது இறகு விசிறியுடன் கூடிய முதியவராக காட்சிப்படுத்தப்படுகிறார். 

## அடிக்குறிப்புகள்

## வெளி இணைப்புகள்
*The Story of Pindola-bharadvaja
* Bharadvaja Sutta: About Bharadvaja

பகுப்பு:புத்தரின் சீடர்கள்
பகுப்பு:பௌத்த அறிஞர்கள்
தாதா அப்துல்லாஹ் கம்பெனி

**தாதா அப்துல்லா கம்பெனி ** இந்திய சுதந்திர போராட்டத்தினை மாற்று வழியில் போராட வழிவகுத்த ஒரு நிறுவனம்.

## தோற்றம்
அப்துல்லாஹ் ஆதம் ஜவேரி மற்றும் அப்துல் கரீம் ஜவேரி சகோதர்களின் கப்பல் நிறுவனமே தாதா அப்துல்லா கம்பெனி, இது தென்னாப்பிரிக்காவை மையமாக வைத்து நடைபெற்ற இந்நிறுவனத்தில் 50 சரக்கு கப்பல்களும் 4 பயணிகள் கப்பல்களையும் கொண்டது. இந்திய மற்றும் தென்னாப்பிரிக்க விடுதலைக்காக குரல் கொடுத்ததற்காக ஆங்கிலேய அரசால் பல கப்பல்கள் மூழ்கடிக்கப்பட்டு பெரும் நஷ்டத்திற்கு உள்ளானது இந்நிறுவனம்.

## வெளி இணைப்புகள்
*காந்திய ஆய்வு கட்டுரை
*கட்ச் மேமன்கள் ஆய்வு கட்டுரை
*http://zaveri.weebly.com/video.html

பகுப்பு:இந்திய விடுதலைப் போராட்ட வீரர்கள்
பகுப்பு:காந்தியம்
பகுப்பு:குஜராத் மக்கள்
பகுப்பு:இந்தியப் புரட்சியாளர்கள்
பகுப்பு:குஜராத் தொழிலதிபர்கள்
சாம்பல் மார்புக் கௌதாரி

**வெள்ளை மார்புக் கௌதாரி** என்பது இந்தோனேசியாவில் கிழக்கு ஜாவாவின் உயரமான வனப்பகுதிகளில் காணப்படுகின்ற ஒரு பறவை ஆகும். 

28 செ.மீ. (11 அங்குலம்) அளவுள்ள, இந்த இனம் ஒரு பருத்துக் குட்டையான, குறுகிய கால்களை உடைய பறவையாகும். இதன் பெரும்பாலும் சாம்பல் இறகுகள் பின்புறம் மற்றும் வால் மீது கோடுகளுடன் காணப்படுகிறது. இதன் தலை மற்றும் பின்தலை கருப்பு நிறத்திலும், கவனத்தைக் கவர்கிற நெற்றி, கன்னங்கள் மற்றும் தொண்டை வெள்ளை நிறத்திலும் காணப்படுகிறது. கண்களை சுற்றிலும் தோல் சிவப்பு நிறத்தில் காணப்படுகிறது. அலகு கருப்பு மற்றும் கால்கள் சிவப்பு நிறத்தில் காணப்படுகிறது. 

இவை வாழ்விட இழப்பு காரணமாக பாதிக்கப்பட்டுள்ளன.

## உசாத்துணை

## வெளி இணைப்புகள்

* 
* 
* 
* 

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
மஞ்சள்-வால் ஓரியோல்

**மஞ்சள்-வால் ஓரியோல்** (*Icterus mesomelas*) என்பது தெற்கு மெக்ஸிக்கோவிலிருந்து மேற்கு பெரு மற்றும் வடமேற்கு வெனிசுலாவில் காணப்படும் ஒரு பறவை ஆகும். பெருவில் இது ஒரு நதி பள்ளத்தாக்கில் காணப்படுகிறது. மஞ்சள்-வால் ஓரியோல் 22-23 செமீ (8.7-9.1 அங்குலம்) நீளம் மற்றும் 70 கிராம் (2.5 அவுன்ஸ்) எடையுடன் காணப்படுகிறது. இதில் நான்கு கிளையினங்கள் உள்ளன. பெரு மற்றும் வெனிசுலா தவிர மற்ற இடங்களில் மஞ்சள்-வால் ஓரியோல் மிகவும் பொதுவானதாக உள்ளது. ஆனால் கூண்டு-பறவை வர்த்தகத்தால் பாதிக்கப்பட்டு பெரும்பாலான இடங்களில் இதன் எண்ணிக்கை குறைந்து கொண்டு வருகிறது; இந்த இனம் இதன் தோற்றம் மற்றும் இதன் அழகிய பாடல் இரண்டிற்காகவும் மதிக்கப்படுகிறது.

## உசாத்துணை

* 
* 
* 

## வெளி இணைப்புகள்

* [Yellow-tailed oriole stamps from [எக்குவடோர்] and Mexico] at bird-stamps.org
* Yellow-tailed oriole photo (shows yellow tail-feathers), Photo no. 2 – "Panama Birds" gallery by Glen Tepke at pbase.com
* Yellow-tailed oriole species account on the Animal Diversity Web (ADW) of the University of Michigan
* 
* 
* 
* 
* 
* 
* 
*
நீலகிரி ஈப்பிடிப்பான்

**நீலகிரி ஈப்பிடிப்பான்** (Nilgiri Flycatcher, உயிரியல் பெயர்: *யூமியாசு அல்பிகாடேடசு*) என்பது நீலகிரி உயிர்க்கோளக் காப்பகத்தில் காணப்படும் ஒரு வகைப் பறவை ஆகும். இது வெர்டிட்டர் ஈப்பிடிப்பான் போலவே இருப்பதால், நீலகிரி வெர்டிட்டர் ஈப்பிடிப்பான் என்றும் முன்னர் அழைக்கப்பட்டது. வெர்டிட்டர் ஈப்பிடிப்பானும் குளிர்காலத்தில் நீலகிரிக்கு வருகிறது. எனினும் அது வெளிர் நீல நிறத்தில் இருக்கும். இதன் வாலின் அடிப்பகுதியில் இரண்டு சிறிய வெள்ளை திட்டுகள் உள்ளன. இது மேற்குத் தொடர்ச்சிமலையின் சோலைக்காட்டில் அதிக உயரத்திலும் மற்றும் நீலகிரி மலைகளிலும் காணப்படுகிறது.

## உசாத்துணை

## வெளி இணைப்புகள்

* Photographs and videos
* Calls

பகுப்பு:ஈ-பிடிப்பான்கள்
பகுப்பு:யூமியாஸ்
பகுப்பு:தென்னிந்தியப் பறவைகள்
குருவி (வரிசை)

**குருவி** (*passerine*) என்ற சொல்  *Passeriformes* என்ற வரிசையிலுள்ள எந்த ஒரு பறவையையும் குறிக்கும் சொல்லாகும். உயிர்வாழும் அனைத்து பறவை இனங்களில் பாதிக்கும் மேற்பட்டவை இந்த வரிசையின் கீழ்தான் வருகின்றன. பறவையினத்தின் பிற வரிசைகளிலிருந்து குருவிகளானவை அவற்றின் கால்விரல்கள் அமைப்பின் மூலம் வேறுபடுகின்றன. குருவியின வரிசையின் பறவைகளில் மூன்று விரல்கள் முன்னோக்கியும், ஒரு விரல் பின்னோக்கியும் உள்ளந. இது மரக்கிளைகள் போன்றவற்றை இறுகப்பற்றி உட்காருவதற்குப் பயன்படுகிறது. குருவி வரிசைப் பறவைகள் மரக்கிளைகள் போன்றவற்றைப் பற்றிக்கொண்டு இருந்து, குயிலுபவை (பாடுபவை).

இந்த வரிசையில் 140க்கும் மேற்பட்ட குடும்பங்களும் அவற்றுள் ஏறத்தாழ ஏறத்தாழ 6,500 பறவையினங்களும் உள்ளன. இவ்வாறாக குருவி வரிசை தான் பறவை வரிசைகளிலேயே மிகவும் பெரியதாகும். மேலும் நிலவாழ் முதுகெலும்பி வரிசைகளில் பல்வேறு வகைப்பட்ட உயிரினங்கள் இந்த வரிசையில் தான் உள்ளன. குருவி வரிசையானது மூன்று துணை வரிசைகளாகப் பிரிக்கப்பட்டுள்ளது. இவ்வரிசையில் மற்ற பறவைகளின் கூட்டில் முட்டைகளை இடக்கூடிய பல குழுக்கள் உள்ளன.பெரும்பாலான குருவிகள் அனைத்துண்ணிகளாக உள்ளன. அதே நேரத்தில் கீச்சான்கள் ஊனுண்ணிகளாக உள்ளன.

## முட்டைகளும் கூடுகளும்
குருவிகளின் குஞ்சுகள் கண்பார்வையற்றும்  சிறகுகளின்றியும் முட்டைகளிலிருந்து பொரித்துப் பிறக்கின்றன. இதன் காரணமாக அவற்றிற்கு தாய் தந்தைப்பறவைகளின் பாதுகாப்பு அதிகப்படியாகத் தேவைப்படுகிறது. பெரும்பாலான குருவி வரிசை உயிரினங்கள் நிறமுடைய முட்டைகளை இடுகின்றன. அதே நேரத்தில் குருவி வரிசை தவிர மற்ற வரிசைப் பறவைகள் பெரும்பாலும் வெள்ளை நிற முட்டைகளை இடுகின்றன. ஆனால் நிலத்தில் கூடுகளை அமைக்கும் சரத்ரீபார்மசு போன்ற பறவைகளும்  பக்கிகள் போன்ற பறவைகளும் வேறு நிறங்களில் முட்டைகளை இடுகின்றன. ஏனெனில் அவை மணல் நிறத்துடன் ஒத்த நிறத்தில் முட்டைகளை இடவேண்டி உள்ளது. மற்ற பறவைகளின் கூட்டில் முட்டைகளை இடும் சில குயில்களில் கூடுகட்டும் பறவைகளின் முட்டை நிறங்களை ஒத்திருக்க குயிலின் முட்டை நிறமானது வெள்ளை தவிர மற்ற நிறங்களில் உள்ளது.

குருவிகள் இடும் முட்டைகளின் எண்ணிக்கையானது இனத்தைப் பொறுத்து குறிப்பிடத்தக்க அளவு வேறுபடுகிறது. ஆத்திரேலியாவின் சில பெரிய குருவிகள் ஒரே ஒரு முட்டை மட்டுமே இடுகின்றன. வெப்பமான சூழ்நிலைகளில் வாழக்கூடிய பெரும்பாலான சிறிய குருவிகள் 2 முதல் 5 முட்டைகள் வரை இடுகின்றன. புவியின் வட அரைக்கோளத்தில், வடக்குப் பகுதிகளில், பொந்துகளில் கூடுகட்டும் பட்டாணிக் குருவி போன்ற இனங்கள் 12 முட்டைகள் வரை இடக்கூடியவை. மற்ற இனங்கள் 5 அல்லது 6 முட்டைகளை இடுகின்றன.

## உசாத்துணை

## வெளி இணைப்புகள்

*
*

பகுப்பு:பறவை வரிசைகள்
பழைய உலக ஈப்பிடிப்பான்

**பழைய உலக ஈபிடிப்பான்கள்** என்பவை **முசிகபிடே** (Muscicapidae) குடும்பத்தில் உள்ள பறவைகளைக் குறிக்கிறது. **முசிகபிடே** (Muscicapidae) என்னும் பெயர் இலத்தீனச் சொல்லான musca என்பதில் இருந்து பெற்றது. இலத்தீனத்தில் musca  என்றால் பறக்கும் பூச்சி, 'fly'  என்று பொருள். இந்த சிறிய குருவியினப் பறவைகள் பொதுவாகப் பழைய உலகத்தில் (ஆப்ரோயுரேசியா) காணப்படுபவையாகும். இவை பொதுவாக  மரங்களில் வாழும் பூச்சியுண்ணிகள் ஆகும். இவை பெயருக்கேற்றார் போலவே தங்கள் இரையைப் பறக்கும்போது பிடிக்கின்றன. இக்குடும்பத்தில் 324 இனங்கள் உள்ளன. இவை 51 பேரினங்களாகப் பிரிக்கப்பட்டுள்ளன.

## குறிப்புகள்

## உசாத்துணை

## வெளி இணைப்புகள்

*Old World flycatcher videos  on the Internet Bird Collection
*
*https://en.wikisource.org/wiki/The_Encyclopedia_Americana_(1920)/Flycatcher

பகுப்பு:ஈ-பிடிப்பான்கள்
பகுப்பு:பறவைக் குடும்பங்கள்
யூமியாஸ்

**யூமியாசு** (*Eumyias*) என்பது பழைய உலக பறக்கும்பிடிப்பான் குடும்பத்தின் பேரினமாகும்.

இதில் பின்வரும் இனங்கள் உள்ளன:
* வெளிர்நீல ஈப்பிடிப்பான்
* நீலமேனி ஈப்பிடிப்பான்
* பசுநீல ஈப்பிடிப்பான்
* நீலகிரி ஈப்பிடிப்பான்
* கருநீல ஈப்பிடிப்பான்
* புரு வன ஈப்பிடிப்பான்

## உசாத்துணை

## மேலும் படிக்க
* Rasmussen PC & JC Anderton 2005 Birds of South Asia: The Ripley Guide. Smithsonian Institution & Lynx Edicions.
* Del Hoyo, J.; Elliot, A. & Christie D. (editors). (2006). *[[Handbook of the Birds of the World]]*. Volume 11: Old World Flycatchers to Old World Warblers. Lynx Edicions. .

பகுப்பு:ஈ-பிடிப்பான்கள்
திவ்வியவதனம்

***திவ்வியவதனம்*** அல்லது **தெய்வீக வரலாறுகள்** (Divyāvadāna or "Divine narratives") சமசுகிருத மொழியில் எழுதப்பட்ட பௌத்த தொன்மவியல் கதைகளைக் கொண்டது. இக்கதைகள் பண்டைய மூலசர்வாஸ்திவாத பௌத்த சாத்திரமாக வினய சாத்திரங்களில் காணப்படுகிறது. இந்நூலின் காலம் கி.பி. இரண்டாம் நூற்றாண்டு என அறியப்படுகிறது.  
ஒரு தனி மனிதனின் முந்தைய பிறவிகளின் கர்மவினைகள், தற்போதைய பிறவியில் எவ்வாறு செயல்படுகிறது என்பதை, கௌதம புத்தர் தனது சீடர்களுக்கு எடுத்துரைப்பது போன்று, இந்நூலின் கதைகள் அமைந்துள்ளன. 

## நூலின் உள்ளடக்கம்
*திவ்வியவதனம்* எனும் சமசுகிருத மொழி நூல், புகழ் பெற்ற அசோகவதனம் கதை, அசோகரின் வரலாற்று கதை உட்பட, மொத்தம் முப்பத்தி எட்டு கதைகள் கொண்டது. இந்நூலை ஜான் ஸ்டிராங் என்பவர் ஆங்கிலத்தில் மொழி பெயர்த்துள்ளார். 

ஏட்டுச் சுவடிகளில் சமசுகிருத மொழியில் இருந்த திவ்வியவதனம் எனும் நூலை, எட்வர்டு பைல்ஸ் கோவெல் மற்றும் ஆர்.ஏ. நீல் என்பவர்கள், 1886ல் சமசுகிருத மொழியில் அச்சு வடிவில் நூலாக வெளியிட்டனர். 
இந்த சமசுகிருத அச்சு நூலை, பி. எல். வைத்தியா என்பவர் 1959ல் திருத்திய பதிப்பாக வெளியிட்டார்.

இந்நூலின் சகசோதக அவதானக் கதையின் துவக்கத்தில், **பவச்சக்கரம்** எனும் தரும நெறிகளுடன் ஒரு மனிதன் வாழ வேண்டிய முறையை  கௌதம புத்தர் விளக்குகிறார். 

இந்நூலின் ருத்திராயன அவதானக் கதையில் (*Rudrāyaṇa-avadāna*), மன்னர் ருத்திராயானருக்கு, கௌதம புத்தர் பவச்சக்கரத்தின் பெருமையை விளக்குகிறார். மேலும் இக்கதையில் மன்னர் ருத்திராயானர், மகதப் பேரரசர் பிம்பிசாரருக்கு, நவமணிகளுடன் கூடிய, இடுப்புக் கயிற்றை பரிசாக அளித்தான். கைம்மாறாக தான் எதை மன்னர் ருத்திராயனருக்கு பரிசளிப்பது என பிந்துசாரர் ஆழ்ந்து சிந்திக்கும் போது, கௌதம புத்தரை அடைந்து உபதேசம் கேட்கையில், பவச்சக்கரம் ஓவியத்தை வரைந்து, அதனை மன்னர் ருத்திராயனருக்கு பரிசளிக்குமாறு கூறினார். பிம்பிசாரரும் அவ்வாறே பவச்சக்கரத்தை ஓவியமாக வரைந்து மன்னர் ருத்திராயனருக்கு பரிசாக அனுப்பினார். பவச்சக்கரம் அறிவுறுத்தும் வாழ்க்கை நெறிகளை அறிந்த மன்னர் ருத்திராயனர், வாழ்க்கையின் உயர்ந்த நோக்கத்தை அறிந்து அதன் படி, தனது வாழ்க்கையை அமைத்துக் கொண்டான்.  

### திவ்வியவதனக் கதைகள்

## குறிப்பிடத்தக்க ஆங்கில மொழிபெயர்ப்பு நூல்கள்

## இதனையும் காண்க
* அசோகவதனம்

## மேற்கோள்கள்

## வெளி இணைப்புகள்
*The Divyâvadâna: a collection of early Buddhist legends by E. B. Cowell (English transliteration)
*   The Divyavadana A Collection Of Early Buddhist Legends
*Divyavadana  (1959) by  P. L. Vaidya (Sanskrit)

பகுப்பு:பௌத்த இலக்கியங்கள்
இட்டெர்பியம் டைரோடியம் டைசிலிசைடு

**இட்டெர்பியம் டைரோடியம் டைசிலிசைடு** *(Ytterbium dirhodium disilicide)* என்பது (YbRh2Si2) என்ற மூலக்கூற்று வாய்ப்பாடு கொண்ட ஒரு கனிமச் சேர்மமாகும். இட்டெர்பியம், ரோடியம், சிலிக்கன் தனிமங்கள் சேர்ந்து உருவாகும் கன பெர்மியான் துகள்களாலான திண்மநிலை சேர்மமாகும். 2 மில்லிகெல்வின் வெப்பநிலை அளவுக்கு இத்திண்மத்தைக் குளிர்வித்தால் இதுவொரு மீக்கடத்தியாகிறது. இவ்வெப்பநிலைக்கு சற்று அதிகமான வெப்பநிலையில் இதன் வெப்பயேற்புத் திறன் மிக அதிகமாகும். எலக்ட்ரான்கள் இந்நிலையில் இயல்பாக இருப்பதைவிட 1000 மடங்கு கனமாக இருக்கின்றன.  
## மேற்கோள்கள்

பகுப்பு:ரோடியம் சேர்மங்கள்
பகுப்பு:இட்டெர்பியம் சேர்மங்கள்
பகுப்பு:சிலிசைடுகள்
ஆல்டால்-டிச்செங்கோ வினை

**ஆல்டால்-டிச்செங்கோ வினை** *(Aldol–Tishchenko reaction)* என்பது ஆல்டால் வினை மற்றும் டிச்செங்கோ வினை இரண்டும் அடுத்தடுத்து இணைந்து நிகழும் வினையாகும். ஆல்டிகைடுகளையும் கீட்டோன்களையும் கரிமத் தொகுப்பு வினையில் இவ்வினையின் மூலம் 1,3-ஐதராக்சில் சேர்மங்களாக மாற்றலாம். பல உதாரணங்களில் இவ்வினையின் தொடர்ச்சியானது இலித்தியம் டை ஐசோபுரோப்பைலமைடு உபயோகப்படுத்தி கீட்டோனை ஓர் ஈனோலேட்டாக மாற்றுவதிலிருந்து தொடங்குகிறது. அடுத்ததாக நீராற்பகுப்பு படிநிலையில் ஒற்றை-எசுத்தர் டையால், டையாலாக மாற்றப்படுகிறது. அசிட்டைல் டிரைமெத்தில் சிலேனும் புரோப்பியோபீனோனும் வினைக்கான வினைபடு பொருள்களாகின்றன. டையால் தூய்மையான நிலையில் ஒரு டயாமுப்பரிமாண மாற்றியனாகக் கிடைக்கிறது.

  
## மேற்கோள்கள்

பகுப்பு:பெயர் வினைகள்
பகுப்பு:கூட்டு வினைகள்
நானாதேசி வணிகர்கள்

**நானாதேசி வணிகர்கள்** தமிழகத்தில் சிறந்து விளங்கியிருந்த வணிகக் கணங்களில் குறிப்பிடத்தக்கவர்களாவர்.  வெளிநாடுகளில் சென்று வாணிபத்தில் ஈடுபடுபவர்கள் எனும் பொருளில் *நானாதேசி* என அழைக்கப்பட்டிருந்தனர். சோழர் ஆட்சிக் காலத்தில் இலங்கையிலும் நானாதேசி வணிகர்களின் பங்களிப்பு இருந்தமையை பொலநறுவைக்கால சாசனங்கள் சான்றுபடுத்துகின்றன. ஐந்நூற்றுவர் வணிகக் கணத்தவரும் நானாதேசி வணிகக் கணத்தவரும் ஒரு குழுவினரே எனும் கருத்தும் நிலவுகின்றது.

பகுப்பு:வணிகர்கள்
பகுப்பு:தமிழர் பொருளாதாரம்
பகுப்பு:இந்தியாவில் வணிகம்
ஆல்காக்சிலேற்றம்

**ஆல்காக்சிலேற்றம்** *(Alkoxylation)* என்பது ஓர் ஈபாக்சைடை மற்றொரு சேர்மத்துடன் சேர்க்கின்ற வேதி வினையாகும்.  ஆல்ககால்களை ஈதாக்சிலேற்றம் செய்வதையே வழக்கமாக நிகழ்கின்ற இவ்வினை வெளிப்படுத்துகிறது. எத்திலீன் ஆக்சைடு இவ்வினையில் ஆல்காக்சிலேற்றும் முகவராக செயல்படுகிறது. 
:ROH  +  C2H4O   →   ROCH2CH2OH
புரோப்பைலீன் ஆக்சைடும் (PO, OCH2CHCH3) தொழில்முறை முக்கியத்துவம் பெற்ற மற்றொரு ஈபாக்சைடு ஆகும். இது ஆல்காக்சிலேற்றம் மூலம் பாலியீத்தர் பாலியால்களை தயாரிக்க பயன்படுத்தப்படுகிறது. ஆல்காக்சிலேற்றச் செயல்முறையின் எளியவடிவம் கீழே தரப்பட்டுள்ளது. 
:ROH  +  n OCH2CHCH3   →    R(OCH2CHCH3)nOH    
இம்முறையில் உருவாகும் பாலியால்கள் சிக்கலான முப்பரிமாண அமைப்புகளைக் கொண்டு புரோப்பைலீன் ஆக்சைடிற்கு சமச்சீரின்மையைத் தருகின்றன. பாலியால்களை டையசோசயனேட்டுகளுடன் சேர்த்து குறுக்கவினைக்கு உட்படுத்தி பாலியுரித்தேன்களைத் பெருமளவில் தயாரிக்கப் பயன்படுத்துகின்றனர் .

## மேற்கோள்கள்

பகுப்பு:கூட்டு வினைகள்
இனக்குழு (உயிரியல்)

**இனக்குழு** (*Tribe*) என்பது உயிரியலில் பேரினத்திற்கு மேலே குடும்பம் மற்றும் துணைக்குடும்பத்திற்குக் கீழே உள்ள ஒரு பெயரீட்டுத் தரநிலை ஆகும். இது சில நேரங்களில் துணையினக்குழுக்களாகப் பிரிக்கப்படுகிறது.

விலங்கியலில், விலங்கியல் இனக்குழுவின் பெயர் நிலையான இறுசி ஒட்டான "-யினி"யுடன் முடியும். காப்ரினி (ஆடு-மான்கள்), ஹோமினினி (ஹோமினின்கள்), பாம்பினி (பம்பல்பீஸ்) மற்றும் துன்னினி (டுனாஸ்) போன்ற இனக்குழு இதற்கு எடுத்துக்காட்டுகள். ஹோமினினி இனக்குழு சில வகைப்பாட்டியல் அறிஞர்களால் துணைப்பிரிவுகளாக பிரிக்கப்பட்டுள்ளன. இவை துணையினக்குழு எனப்படும். ஹோமினினா "மனிதர்களை" உள்ளடக்கியது. விலங்கியல் துணைப்பிரிவின் பெயரின் நிலையான முடிவு ஒட்டுக்காளாக யினா ("-ina") என்ற வார்த்தை வரும்.
தாவரவியலில், தாவரவியல் இனக்குழுவின் பெயரின் முடிவில் (யியே) "-eae" என முடியும். உதாரணமாக, அகலிபியே மற்றும் ஹைசின்தீயே என்பதாகும். கையாசிந்தேயே (Hyacintheae) என்ற இனக்குழுவானது, மசோனினே (Massoniinae) என்ற துணையினக்குழுவாகப் பிரிக்கப்பட்டுள்ளது. தாவரவியல் துணையினக்குழுவின் இறுது ஒட்டு யின்னே (-inae) ஆகும்.
பாக்டீரியாவியலில், இனக்குழுவின் பெயர்களின் வடிவம் தாவரவியலில் உள்ளது போன்றதே, எ.கா., சூடோமோனாடேயியே, *சூடோமோனாசு* சிற்றினப் பெயரை அடிப்படையாகக் கொண்டது.

## உசாத்துணை

## இவற்றையும் காணவும்
*உயிரியல் வகைப்பாடு

பகுப்பு:உயிரியல் தொடர்பான குறுங்கட்டுரைகள்
புதிய உலக மான்

**புதிய உலக மான்** என்பவை மான் குடும்பத்தின் ஒரு துணைக் குடும்பமாகும். இவற்றின் எலும்பு அமைப்பு பழைய உலக மான்களிலிருந்து வேறுபடுகிறது. இவை பின் மியோசீன் காலத்தில் 77 இலட்சம் முதல் 1.15 கோடி வருடங்களுக்கு முன் மத்திய ஆசியாவில் தோன்றியதாகக் கருதப்படுகிறது.

இத்துணைக்குடும்பம் புதிய உலக மான் என்று அழைக்கப்பட்டாலும் பழைய உலகப் பகுதியான யூரேசியாவில் வாழ்கின்ற ரெயின்டீர், யூரேசிய மூஸ் மற்றும் ரோ மான் ஆகியவற்றை உள்ளடக்கியுள்ளது.

## உசாத்துணை

பகுப்பு:மான்கள்
பகுப்பு:பாலூட்டித் துணைக்குடும்பங்கள்
பகுப்பு:இரட்டைப்படைக் குளம்பிகள்
பழைய உலக மான்

**பழைய உலக மான்** என்பது மான் குடும்பத்தின் ஒரு துணைக்குடும்பமாகும். இப்பெயர் இவை தோன்றிய இடத்தைக் குறிக்கிறது, தற்போதைய பரவலை அல்ல. இவற்றின் எலும்பு அமைப்பு புதிய உலக மான்களிலிருந்து வேறுபடுகிறது.

## உசாத்துணை


பகுப்பு:மான்கள்
பகுப்பு:பாலூட்டித் துணைக்குடும்பங்கள்
செர்வஸ்

**செர்வஸ்** என்பது ஒரு மான் பேரினம் ஆகும். இவை பொதுவாக யூரேசியாவில் காணப்படுகின்றன. எனினும் ஒரு இனம் வடக்கு ஆப்பிரிக்காவிலும், மற்றொரு இனம் வட அமெரிக்காவிலும் காணப்படுகிறது. 

## உசாத்துணை

## வெளி இணைப்புகள்
* 

பகுப்பு:பலூட்டிப் பேரினங்கள்
பகுப்பு:செர்வஸ்
லெப்போரிடே

**லெபோரிடே** என்பது முயல்கள் மற்றும் குழிமுயல்களின் குடும்பம் ஆகும். தற்போது வாழ்கின்ற பாலூட்டிகளில் சுமார் 60க்கும் மேற்பட்ட உயிரினங்களை இது உள்ளடக்கியுள்ளது. *லெபோரிடே* என்ற இலத்தீன் வார்த்தைக்கு "*லெபஸ்* (முயல்) ஐப் போன்று உள்ளவை" என்று பொருள். லெபோரிடே மற்றும் பைகாக்கள் பாலூட்டி வரிசையான லகோமோர்பாவின் கீழ் வருகின்றன. லெபோரிடே குள்ள, உரோமம் நிறைந்த வால்கள் மற்றும்  நீளமான காதுகள் ஆகியவற்றைக் கொண்டுள்ளதால் பைகாக்களிலிருந்து வேறுபடுகின்றன. 

## உசாத்துணை

பகுப்பு:பாலூட்டிக் குடும்பங்கள்
பகுப்பு:முயல்கள் மற்றும் குழிமுயல்கள்
லகோமோர்பா

**லகோமோர்புகள்** என்பவை **லகோமோர்பா** வரிசையின் உயிரினங்கள் ஆகும். இவ்வரிசை லெபோரிடே (முயல்கள் மற்றும் குழிமுயல்கள்) மற்றும் ஒச்சோட்டோனிடே (பைகாக்கள்) என இரண்டு குடும்பங்களைக் கொண்டுள்ளது. இவ்வரிசையின் பெயர் கிரேக்க வார்த்தைகளான *லகோஸ்* (λαγώς, "முயல்") மற்றும் *மோர்பே* (μορφή, "வடிவம்") ஆகியவற்றில் இருந்து உருவானது ஆகும்.

## உசாத்துணை

பகுப்பு:பாலூட்டி வரிசைகள்
கூனித்தீவு

**கூனித்தீவு** என்பது இலங்கையின் திருகோணமலை மாவட்டத்தின் கிழக்கே மூதூர் கொட்டியாரம் பிரதேசத்தில் உள்ள ஒரு கிராமம். இங்கே வேளாளர், விசுவகுலத்தினர், மற்றும் குருகுலக்கரையாளர் ஆகிய மக்கள் கணிசமாகக் வாழ்கின்றனர். இங்கே இந்து சமயத்தவர்கள் மட்டும் வாழ்வது தனிச்சிறப்பு. இக்கிராமத்தின் வரலாற்று அடையாளமாக நீள்சதுர தொட்டில்கல், தோணிக்கல்துறை, இலக்கந்தைதுறை, கொக்குக்கல், கொக்கட்டிக்கல், மத்தளமலை, கெவுளியா வெளிச்சவீடு, இறால்குழி இரண்டாவது உலகப்போரின் போது ஜப்பான் நாட்டு விமானப்படை குண்டு போட்ட தடங்கள், அழகிய சுற்றுலா கடற் கரைகள் ஆகியவை காணப்படுகின்றன. வில்லுக்குளக்கரையோரத்தில் பெரும்பாலான குடிமனைகள் காணப்படுகிறது.

## பெயர்க்காரணம்
இக்கிராமத்தின் பெயர் அமைவிற்கு தலைமுறை தலைமுறையாக இரண்டு காரணங்கள் கூறப்படுகிறது. இக்கிராமமானது மாரிகாலத்தில் மழைநீரால் சுற்றுப்புர சூழலில் உள்ள எல்லா தாழ்நிலங்களும் நீரால் நிரம்பி நடுவிலுள்ள உயர்நிலம் மட்டும் "தீவு" போன்று காட்சியளிக்கும். இங்கு அதிகமாக அக்காலத்தில் பள்ளத்தாக்குகளில் (பள்ளவெளி, கெழல்வெளி, உப்புவெளி, வில்லுகுளவெளி, வட்டவன்) வெள்ளத்தை தாக்குப்பிடித்து உயர்ந்து வளரக்கூடிய கார் நெல், கூம்பாளை நெல் போன்ற தமிழ்நாட்டின் காஞ்சிபுரத்தில் இருந்து வந்து குடியேறிய மூத்தகுடியினரினால் தருவிக்கப்பட்ட நெல்லினங்கள் பயிரிடப்பட்டு வந்தமையினால் கூம்பாளையின் பகுதி முதலெழுத்தும் கார் இன் விகுதி முடிவெழுத்தும் இணைந்து "கூர்" எனவும் அதனோடு "நெல்" உம் "தீவு" உம் ஒருசேரவிணைந்து "கூர்நெல்தீவு" என மூதாதையர்களால் அழைக்கப்பட்டு வந்தது. பிற்காலத்தில் ஆங்கிலேயர் தமக்கு புரியும் விதமாக மாற்றி மருவி "கூனித்தீவு" என தற்போது அழைக்கப்பட்டு வருகின்றது. இன்னொரு காரணமாக இக் கிராமத்தின் நிலத்திணிவானது வில் போன்று வளைந்து கூனலாக அமைந்துள்ளதால் மக்கள் "கூனித்தீவு" என்றும் பெயருக்கு காரணம் கூறுகின்றனர்.

இங்குள்ள *வில்லுக்குளம்* என்ற குளம் வில் போன்று வளைந்து பரந்து காணப்படுவதோடு அதன் வளைந்த நிலப்பரப்பினுள்ளேயே கூனித்தீவு அழகாக ஒரு தீவு போன்று இடம்பிடித்திருப்பது இக்கிராமத்தின் சிறப்பாகும். வில்லுக்குளம் வெள்ளைத்தாமரைத் தடாகமாகக் காட்சியளிப்பதோடு நன்னீர் மீன் வளத்தையும் கொண்டு விளங்குகிறது. இக்குளமானது ஊர்மக்களின் வாழ்வாதாரத்தின் அரும்பெரும் கொடையாகும்.

**ஊரில் பிறந்து கல்வியால் உயர்ந்தவர்கள்**
திரு.செ.கதிர்காமத்தம்பி (சிரேஷ்ட தொழில்நுட்ப உத்தியோகத்தர்),
திரு.கிருஷ்ணகுமார் (ஆசிரியர் யாழ் இந்துக்கல்லூரி),
திரு.செல்வரெட்ணம் (அதிபர்),
திரு.இராசலோஜனி (விஞ்ஞான பாடவாசிரியர்),
திரு.திருஞானசம்பந்தன் (பட்டதாரி ஆசிரியர்),
திரு.யோகேஸ்வரன் (பௌதீகவிஞ்ஞான பட்டதாரி),
திரு.தா.கௌரிசங்கர்   (சத்திர சிகிச்சை நிபுணர்),
திரு.தி.ஹரிதரன் (பட்டய பொறியியலாளர்),
திரு.த.கமலேந்திரன் (பொறியியலாளர்),
திருமதி.யோ.பிரமிளா (பொறியியலாளர்),
திரு.சு.சுதர்சன் (வைத்தியர்),
திரு.யோ.பிரசாத் (வைத்தியர்),
திருமதி.ச.உசாநந்தினி (வைத்தியர்),
திரு.உ.அனந்த கிருஷ்ணன் (வைத்தியர்)

இன்னும் பலர்.

## கோயில்கள்
*பிள்ளையார் கோயில்
*படபத்திரகாளி கோயில்
*கம்பளி வைரவர் கோயில்
*மத்தளமலை முருகன் கோயில்

## குளங்கள்
*வில்லுக்குளம்
*குயவன் குளம்
*பெரியகுளம்
*புலிகுத்திய குளம்
*பெரியமொட்டையாண்டிக் குளம்
*பொக்கையா குளம்
*பெரிய ஆலங்குளம் 
*கட்டக்காட்டுக்குளம்

## பாடசாலைகள்
*தி/நாவலர் வித்தியாலயம்
*தி/பாரதி வித்தியாலயம்

## கிராமசேவகர் பிரிவு
*8ம் வட்டாரம்
*9ம் வட்டாரம்

பகுப்பு:திருகோணமலை மாவட்டத்தில் உள்ள ஊர்களும், நகரங்களும்
ஞானகுமாரன்

**பேராசிரியர் நாகநாதன் ஞானகுமாரன்** யாழ்ப்பாணப் பல்கலைக் கழகத்தின் மெய்யியல் துறையின் தலைவரும் கலைகலாசார பீடத்தின் மேனாள் பீடாதிபதியும் ஆவார்.

## கல்வி
யாழ்ப்பாணம் ஹார்ட்லி கல்லூரியில் ஆரம்பக் கல்வியை முன்னெடுத்தார். கொழும்பு களனிப் பல்கலைக் கழகத்தில் தனது பட்டப்படிப்பினைப் பூர்த்தி செய்தார்.

## நூல்கள்
# பாரதி போற்றிய அருளம்பலசுவாமிகள் (1992)
# நயந்தரும் சைவசித்தாந்தம் (1994)
#  சைவசித்தாந்தத் தெளிவு (1994)
# சைவசமயப் பிரிவுகள் பற்றியோர் ஆய்வு (1995)
# சைவசித்தாந்தத்தில் அத்துவித எண்ணக்கருத்து (1997)
# மெய்யியல்(2003)
# அருளாளர்களின் சமய அனுபவம்(2004)
# சைவசித்தாந்தத் தெளிவு (திருத்திய பதிப்பு 2012)
# மாயை பற்றிய கருத்தும் வேதாந்தக் காட்சியும் (2012)
# மெய்யியல்(திருத்திய பதிப்பு 2012)

பகுப்பு:இலங்கையின் கல்விமான்கள்
பகுப்பு:இலங்கைப் பேராசிரியர்கள்
பகுப்பு:ஹாட்லிக் கல்லூரி பழைய மாணவர்கள்
சுண்டெலிப் பறவை

**சுண்டெலிப் பறவைகள்** என்பவை (குடும்பம் Coliidae, வரிசை Coliiformes) ஒரே குடும்பத்தைச் சேர்ந்த பறவைகள் ஆகும். இது யூகவிடேவ்ஸ் (Eucavitaves) கிளையின் சகோதரிக் குழு ஆகும். யூகவிடேவ்ஸில் குயில் சுழலி (Leptosomatiformes), திரோகோன்கள் (Trogoniformes), புசேரோடிபார்மஸ், கோரசிபார்மஸ் மற்றும் பிசிபார்மஸ் ஆகியவை வகைப்படுத்தப்பட்டுள்ளன. இந்த குழு துணை சஹாரா ஆப்பிரிக்காவில் மட்டுமே உள்ளது. இது அந்தக் கண்டத்தில் மட்டுமே காணப்படும் ஒரே பறவை வரிசையாகும். வரலாற்றுக்கு முந்தைய காலங்களில் இவை பரவலான அளவில் இருந்தன. பாலியோசின் காலத்தில் ஐரோப்பாவிலும், வட அமெரிக்காவிலும் பரவலாகக் காணப்பட்டன. இவை மரங்களில் வாழக்கூடியவை ஆகும். இலைகளின் ஊடே கொறிணிகளைப் போல் ஓடுவதால் இவை சுண்டெலிப் பறவைகள் எனப் பெயர் பெற்றன.

## உசாத்துணை

## குறிப்புகள்
* 
* 
* 
* McCormack, J.E. *et al.* (2012) A phylogeny of birds based on over 1,500 loci collected by target enrichment and high-throughput sequencing. 
* Mlíkovský, Jirí (2002): *Cenozoic Birds of the World, Part 1: Europe*. Ninox Press, Prague. 80-901105-3-8 PDF fulltext

## வெளி இணைப்புகள்

* Mousebird videos on the Internet Bird Collection
* Picture of a mousebird atop a tree

பகுப்பு:பறவைகள்
ஐரோவாசிய மேக்பை

**ஐரோவாசிய மேக்பை** அல்லது **மேக்பை** (*Pica pica*) என்பது ஆசியா மற்றும் மக்ரிபு ஆகியவற்றின் பெரும்பகுதி, ஐரோப்பா முழுவதும் வாழும் பறவை ஆகும். இது காக்கைக் குடும்பத்தில் உள்ள பல பறவைகளில் ஒன்றாகும். 

ஐரோவாசிய மேக்பை மிகவும் நுண்ணறிவான பறவைகளில் ஒன்றாகும். இது  மனிதனைத் தவிர உள்ள விலங்குகளில் ஒரு மிகவும் புத்திசாலியான உயிரினம் என நம்பப்படுகிறது.

## உசாத்துணை

## ஆதாரங்கள்
* 
* 

## வெளி இணைப்புகள்
* 
* 
* Ageing and sexing (PDF; 2.9 MB) by Javier Blasco-Zumeta & Gerd-Michael Heinze 
* Feathers of Eurasian magpie 

பகுப்பு:ஐரோவாசியப் பறவைகள்
குறுவால் மரநாய்

**குறுவால் மரநாய்** (*Mustela erminea*) என்பது ஒரு வகை மரநாய் ஆகும். இது மரநாயைவிடப் பெரியது. இதன் வால் நுனி கருப்பாக உள்ளது. இது யூரேசியா மற்றும் வட அமெரிக்காவில் காணப்படுகிறது. இவை யூரேசியாவில் இருந்து 5 இலட்சம் வருடங்களுக்கு முன் வட அமெரிக்காவிற்குப் பரவின. அங்கு நீளவால் மரநாயுடன் வாழத்தொடங்கியன. 

thumb|இதன் குளிர்கால உரோமத்துடன்

வலது|thumb|குறுவால் மரநாய் ஒரு ஐரோப்பியக் குழிமுயலைக் கொல்லுதல்

## உசாத்துணை

### நூற்பட்டியல்
* 
* 
* 
* 
* 
* 
* 
* 
* 
* 

## மேலும் படிக்க
* 

## வெளி இணைப்புகள்

* ARKive 
* ''Mustela erminea'' taxonomy
* Stoat control information 
* Stoat 'playing'(?) in snow
* Fiordland Islands NZ stoat eradication 
* BBC Wildlife finder including video footage and sound files
* Stoat images 
* Smithsonian Institution—North American Mammals: Mustela erminea
* Smithsonian Wild: Mustela erminea

பகுப்பு:ஆர்க்டிக் விலங்குகள்
பகுப்பு:மரநாய்கள்
பெரிய நாரை

**பெரிய நாரைகள்** என்பவை பெரிய உடலுடன், நீண்ட கால்களுடன், நீண்ட கழுத்துடன், நீள மற்றும் தடித்த அலகுகளுடன் காணப்படும் பறவைகள் ஆகும். இவை சிகோனீடே (**Ciconiidae**) குடும்பம், சிகோனீபார்மஸ் (**Ciconiiformes**) வரிசையைச் சேர்ந்தவை ஆகும். இதற்கு முன்னர் சிகோனீபார்மஸில் கொக்குகள், அரிவாள் மூக்கன்கள் போன்ற குடும்பங்கள் வகைப்படுத்தப்பட்டிருந்தன. ஆனால் அவை இப்போது வேறு வரிசையின் கீழ் வகைப்படுத்தப்பட்டுள்ளன.

## உசாத்துணை

## வெளி இணைப்புகள்

* 
* 
* Scott MacDonald, "The Stork"  emblematic uses
* Storks Image documentation
* Stork videos on the Internet Bird Collection
* Whitestork Photos  Image documentation

பகுப்பு:நாரைகள்
காகக் குடும்பம்

**காகக் குடும்பம்**(*Corvidae*) என்பது உலகம் முழுவதும் பரவலாகக் காணப்படும் பறவைக் குடும்பம் ஆகும். இதில் காகங்கள், ராவென்கள், ரூக்குகள், ஜாக்டாவ்கள், ஜேய்கள், மேக்பைகள், ட்ரீபைகள், சாப்கள் மற்றும் நட்கிராக்கர்கள் ஆகியவை உள்ளன. இது பொதுவாக **காக்கைக் குடும்பம்** எனப்படுகிறது. அல்லது **கோர்விட்கள்** எனப்படுகின்றன. இதில் காகங்கள், ராவென்கள், ரூக்குகள், ஜாக்டாவ்கள் ஆகியவற்றை உள்ளடக்கிய கோர்வுஸ் பேரினம் மூன்றில் ஒரு பங்கு பறவைகளை உள்ளடக்கியுள்ளது. இவை   அனைத்தும் பேஸ்ஸரின்கள் ஆகும். இவை பாடும் பறவைகள் என்ற கிளையின் கீழ் வருகின்றன.

## உசாத்துணை

## மேலும் படிக்க
* Sibley, Charles Gald & Ahlquist, Jon Edward ([1991]): *Phylogeny and Classification of Birds: A Study in Molecular Evolution*. Yale University Press, New Haven, Connecticut, 

## வெளி இணைப்புகள்

*Corvidae videos  on the Internet Bird Collection
*corvids.de – Corvids-Literature-Database
*Corvidae sounds on xeno-canto.org
*Corvid Corner  A site about the Corvidae
*AvesNoir A site about corvids in art, culture, and literature.
*Discovery of species-wide tool use in the Hawaiian crow
*Rooks reveal remarkable tool use
*Clever New Caledonian crows can use three tools
*Talking Eurasian magpie ''Pica pica''
*Rare crow shows a talent for tool use

பகுப்பு:காக்கைகள்
பகுப்பு:பறவைக் குடும்பங்கள்
மாட்டுக் குடும்பம்

**மாட்டுக் குடும்பம்** (*Bovidae*) என்பது மாடு வகையைச் சேர்ந்த இனங்களை உள்ளடக்கிய ஒரு உயிரியல் குடும்பமாகும். இதில் காட்டெருது, ஆப்பிரிக்க காட்டெருமை, எருமை மாடு, மறிமான், செம்மறியாடு, ஆடு, கத்தூரி எருமை மற்றும் வீட்டு மாடு ஆகிய அசைபோடும் இரட்டைப்படைக் குளம்பிகள் உள்ளன. இக்குடும்பத்தின் உறுப்பினர் மாடு என்று அழைக்கப்படுகிறது.

## வகைப்பாடு
Below is a cladogram based on Gatesy et al. (1997) and Gentry et al. (1997)

## உசாத்துணை

## வெளி இணைப்புகள்

*
*

பகுப்பு:விலங்குகள்
பகுப்பு:இரட்டைப்படைக் குளம்பிகள்
பகுப்பு:பாலூட்டிக் குடும்பங்கள்
பிலிப்பைன்ஸ் நாட்டில் தேங்காய் உற்பத்தி

பிலிப்பைன்ஸ் நாட்டின்  தேங்காய் உற்பத்தி  பிலிப்பைன்ஸ்ப்பொருளாதாரத்தில் ஒரு முக்கியப் பங்கு வகிக்கிறது. உலக அளவில் பிலிப்பைன்ஸ்  தேங்காய் உற்பத்தியில் முதன்மை உற்பத்தியாளராக திகழ்கிறது . 2009ல் பிலிப்பைன்ஸ் நாட்டின் உற்பத்தி 19,500,000 டன்களாக இருந்தது என ஐக்கிய நாடுகளின் உணவு மற்றும் வேளாண்மை அமைப்பு வெளியிட்டுள்ள அறிக்கையில் தெரிவித்துள்ளது.

தேங்காய் உற்பத்தி இந்நாட்டில் பெரும்பாலும்  நடுத்தர அளவிலான பண்ணை நிலங்களில் உற்பத்தி செய்ய படுகிறது .தேங்காய் உற்பத்தி ஊக்கப்படுத்தவும் ,சிறந்த சாகுபடி முறைகளை ஆராய்ந்து தேங்காய் பயிர் செய்யும் விவசாயிகளுக்கு உதவவும் பிலிப்பைன்ஸ் தேங்காய் ஆணையம் ஒன்று அமைக்கப்பட்டு செயல்பாட்டில் உள்ளது 

## வரலாறு
ஐக்கிய நாடுகளின் பொருளாதார ஆணையத்தின் அறிக்கை மூலம் தேங்காய் உற்பத்தி பிலிப்பைன்ஸ் நாட்டில் 1911  ஆம் ஆண்டு முதல்   1929  ஆம் ஆண்டு வரை, ஆண்டுக்கு 5.3  சதவிகித வளர்ச்சியும்  1952  ஆம் ஆண்டு முதல்   1966  ஆம் ஆண்டு வரை ஆண்டுக்கு  5.2  சதவிகித வளர்ச்சியும் அடைந்திருந்தது.1995  ஆம் ஆண்டு  6 .5 சதவிகித ஆண்டு வளர்ச்சியடைந்து  உலகளவில் தேங்காய்த உற்பத்தியில் தலைசிறந்து   விளங்கும் இந்தோனேசியா நாட்டை விட மேம்பட்ட நிலை அடைந்தது பிலிப்பைன்ஸ்.
பிலிப்பைன்ஸ் நாட்டின் மொத்த விவசாய நிலத்தில் 25 சதவிகித நிலத்தில் தென்னை மரங்கள் பயிரிடப்படுகிறது .மேலும் நாட்டின் மொத்த  மக்களத்தொகையில் சுமார்  25  முதல் 33   சதவிகித மக்கள் தேங்காய் உற்பத்தி மற்றும் அதனை சார்ந்த சேவைகளை தங்கள் வாழ்வாதாரமாக கொண்டு உள்ளனர். தேங்காய் சாகுபடியில் ஈடுபட்டு இருந்த விவசாய தொழிலாளர்கள் பெரும்பாலானோர் கல்வியறிவில் பின் தங்கியவர்களாகவும் கிராமப்புற தொழிலாளர்களாகவும்   மிக குறைந்த அளவிலான ஊதியம் பெறுபவராகவும் இருந்தனர் .
உலக சந்தையில் கொப்பரை தேங்காய் தேவை அதிகரிக்க ஆரம்பமே பிலிப்பைன்ஸ் அரசாங்கம் கொப்பரை தேங்காய் பதப்படுத்துதல் மற்றும் தேங்காய் எண்ணெய் ஆலைகளை நிறுவுவதில் முனைப்பாக செயல்பட தொடங்கியது. மேலும் தேங்காய் எண்ணெய் ஆலைகளை நிறுவ முதலீடு ஊக்கிகள் கொடுக்கப்பட்டன . இதன் மூலம் 1968  ஆம் ஆண்டு 28  ஆக இருந்த ஆலைகளின் எண்ணிக்கை    1979  ஆம் ஆண்டு 62 ஆக உயர்ந்தது .
1990 களில்  இருந்த தென்னனை மர பண்ணை சுமார் நான்கு ஹெக்டர் பரப்பளவு கொண்ட நடுத்தர பண்ணையாக இருந்தது. பண்ணைகளை குத்தகைக்கு விடாமல் விவசாய கூலிகளை கொண்டு தேங்காய்கள் சேகரிக்கப்பட்டன. பண்ணைகளில் வேலை செய்பவர்களுக்கு சேகரிக்கப்படும் தேங்காய்கள் எண்ணிக்கைக்குக்கேற்ப கூலிகள் கொடுக்கப்பட்டது.       
1973 ஆம் ஆண்டு படைத்துறை ஆட்சி காலத்தின் போது தேங்காய் உற்பத்தி சார்ந்த அணைத்து திட்டங்களும் ஒன்றிணைக்கபட்டன  பிலிப்பைன்ஸ் தேங்காய் ஆணையம்  உருவாக்கப்பட்டது .  பிலிப்பைன்ஸ் தேங்காய் ஆணையம் கொப்பரை தேங்காய் விற்பனை வரி வசூல் செய்வதுற்கு அதிகாரம் அளிக்கப்பட்டது. 1974 ஆம் ஆண்டு  100 கிலோவிற்கு ௦.55 பெசோவாக இருந்த வரி 20  பெசோவாக அதிகரிக்கப்பட்டது.1983  ஆம் ஆண்டு 25 முதல் 30  சதவிகித தென்னை மரங்களின் வயது   60  ஆண்டுகள் கடந்து இருந்தது .1988 ஆம் ஆண்டு இந்த விகிதசமம் 35 முதல் 40  சதவிகிதத்தை அடைந்தது. இவற்றில் பெருபாலான முதிர்ந்த மரங்களுக்கு ஈடாக புதிய மலேசியா மற்றும் மேற்கு ஆப்பிரிக்கா ஒட்டுரக மரக்கன்றுகள் நடப்பட்டன.

## சான்றுகள்
* http://en.wikipilipinas.org/index.php/Coconut 
* http://investvine.com/philippines-counting-on-coconuts/
*http://www.pca.da.gov.ph/index.php/2015-10-23-06-25-48/about-us 

பகுப்பு:பிலிப்பீன்சு
நடுவண் வியட்நாம்

**நடுவண் வியட்நாம்** *(Central Vietnam)* () என்பது முன்பு *திரங் பான் (Trung Phần)* என வியட்நாமியக் குடியரசால் வழங்கப்பட்டது; பிரெஞ்சு இந்தோசீன அரசு தன் மூன்று வியட்நாம் மண்டலங்களில் ஒன்றாக *திரங்கை* , ஆன்னம் (பிரெஞ்சுக் காப்பிடம்) என்பவற்றை அழைத்தது.

பாவொ தாய் எனும் வியட்நாமிய அரசன் 1945 இல் ஆக்காணத்தைவிட உயர் ஆட்சிப் பிரிவை உருவாக்கியபோது நடுவண் வியட்நாமுக்குத் திரங்கைக்கு மாற்றாக திரங் போ எனும் பெயரைப் பயன்படுத்தினான். பின்னர் பிரெஞ்சு ஆட்சிய்ல் இது மீண்டும் திரங்கையாக மாற்றப்பட்டது. இப்பெயர் வியட்நாம் மக்கள் குடியரசாலும் மக்களாலும் பயன்பாட்டில் இன்றும் கூட வழங்கப்பட்டு வருகிறது.

## ஆட்சிப் பிரிவுகள்
**நடுவண் வியட்நாமில்** மூன்று ஆட்சிசார் வட்டாரங்களும் 19 முதல் அடுக்கு ஆட்சி அலகுகளும் அமைகின்றன.

 நகராட்சி (தான்போதிரூசு துவோசுதிரங் உவோங்)

இப்பகுதியின் 19 முதல் அடுக்கு ஆட்சி அலகுகளில் ஒன்று நகராட்சி ஆகும்; எஞ்சிய 18 மாகாணங்கள் ஆகும்.

## மேற்கோள்கள்

## மேலும் காண்க
*வடக்கு வியட்நாம்
*தென்வியட்நாம்

பகுப்பு:வியட்நாமின் மண்டலங்கள்
பகுப்பு:ஆசிய மாதக் கட்டுரைகள் நவம்பர் 2017
பகுப்பு:வியட்நாம்
மின்சார மிதிவண்டிச் சட்டம்

**மின்சார மிதிவண்டிச் சட்டம்** (Electric bicycle laws) என்பது மின்சார மிதிவண்டிப் பயன்பாட்டை நெறிப்படுத்த பல நாடுகளில் நடைமுறையில் உள்ள சட்டமாகும். மின்சார மிதிவண்டி பயன்படுத்துவோரின் பாதுகாப்பு மற்றும் மின்சார மிதிவண்டி உருவாக்குவதற்கான உள்கட்டமைப்பு பொதுஇடங்களில் அதன் பயன்பாடு ஆற்றல் திறன் போன்ற பலவற்றை உள்ளடக்கிய சட்டம் ஆகும். உலகில் உள்ள பல நாடுகளில் இந்த சட்டம் நடைமுறையில் உள்ளது .

250 வாட்டு திறன் கொண்ட மின்சார மிதிவண்டி பல ஸ்வீடன், நார்வே, பின்லாந்து, இந்தியா, துருக்கி, இஸ்ரேல், யப்பான் ஆகிய நாடுகளில் பயன்பாட்டில் உள்ளது.

## சுவீடன்
ஸ்வீடன் நாட்டில் வாகன ஒழுங்குமுறை சீரமைப்பு சட்டத்தின் கீழ் 250 வாட்டு மின் ஆற்றல் கொண்ட மின்சார மிதிவண்டிகளை இயல்பான மிதிவண்டிகளாக கருதப்படுகிறது .மேலும் இந்த வகை மிதிவண்டிகளின் அதிகபட்ச செயல் திறன் மணிக்கு 25 கீ .மீ ஆற்றல் திறன் 250  வாட்டுக்கு  மிகாமலும் இருத்தல் வேண்டும்.

## துருக்கி
துருக்கி நதியில் பயன்படுத்தப்படும் மின்சார மிதிவண்டிகளின் விசைப்பொறி மணிக்கு 25  கீ மீ  வேகத்தை தாண்டும் போது விசைப்பொறி அணைக்கப்பெற்று இயல்பான மிதிவண்டிபோல் செயல் படும் அமைப்பு மக்கள் நலனுக்காக நடைமுறையில் உள்ளது .

## இஸ்ரேல்
இஸ்ரேல் நாட்டில் 16 வயத்துக்கு மேற்பட்டோர் மட்டுமே மிதிக்கட்டை துணையுள்ள 250  வாட்டு ஆற்றல் மற்றும் மணிக்கு 25  கீ மீ  செல்லும் மிதிவண்டி பயன்படுத்துவதற்கு அனுமதி அளிக்கப்பட்டு உள்ளது.மிதிவண்டிகள் ஐரோப்பிய தரம் ஈ என் ௧௫௧௯௪ மற்றும் இஸ்ரேல் நாட்டின் தரகட்டுப்பாடு நிலைய ஒப்புதல் பெற்று இருக்க வேண்டும்.இவ்வகை மிதிவண்டிகள் மக்கள் பயன்படுத்த உரிமம் மற்றும்   காப்பீடு தேவை இல்லை என்று அறியப்படுகிறது.மற்ற அணைத்து வகை வாகனங்களும் உரிமம் மற்றும் காப்பீடு அவசியம் . மின்சார மிதிவண்டியில் எடை 30 கிலோவிற்கு மிகாமல் இருத்தல் வேண்டும். மின்சார மிதி வண்டியின் அதிகபட்ச எடை 30 கிலோவாகும்.

## நார்வே
நார்வே நாட்டில் மின்சார மிதிவண்டிகள் அந்நாட்டின் வாகன சீரமைப்பு நெறிமுறைகள் வாயிலாக இயல்பான மிதிவண்டிகளாக கருதபடுகிறது.
அதிகபட்ச செயல் திறன் மணிக்கு 25 கீ .மீ ஆற்றல் திறன் 250 வாட்டுக்கு மிகாமலும் மின்சார மிதிவண்டிகள் செயல் பட வேண்டும் .பனிக்காலங்களில் மின்சார மிதிவண்டி பயன்பாடு சிறப்பாக உள்ளது .மேலும் தலைக்கவசம்  அணியும் பழக்கம் மின்சார மிதிவண்டி பயன்படுத்துவோரிடம் அதிகரித்துள்ளது

## பின்லாந்து
பின்லாந்து நாட்டில் மின்சார மிதிவண்டி பயன்படுத்துவதற்கு காப்பீடு அவசியம். இயல்பான மிதிவண்டி கொண்டுள்ள மிதிக்கட்டை துணைசெய்ய 250 வாட்டு  திறன் கொண்ட மணிக்கு 25  கீ மீ  மிகாமல் செயல்படும் விசைப்பொறி பயன் படுத்தலாம்.தலைகவசம் பயன்படுத்துவது கட்டாயம் ஆல் ஆனால் அதன் பயன்பாடு ஊக்கப்படுத்தப்படுகிறது.

## இந்தியா
இந்தியாவில் அணைத்து மின்சார வாகனங்களும் அரசு அனுமதி பெற்று தான் செயல்படவேண்டும் .

## ஜப்பான்

ஜப்பான் நாட்டில் மின்சார மோட்டார் துணைகொண்டு செயல்படும் மிதிவண்டி மிதிக்கட்டடை செயலமைப்பு கொண்டு இருந்தால் அது மனித சக்தியால் செயல்படும்  மிதிவண்டி என்று கருதப்படுகிறது .முழுவதும் மின்சார உந்துதலால் செயல்படும் மிதிவண்டிகள் மட்டுமே மின்சார மிதிவண்டியாக கருதப்படுகிறது .இவ்வகை வண்டிகள் உரிமம் பெற்று இயக்க வேண்டும் மேலும் இருசக்கர மோட்டார் வாகன விதிகளையும் பின்பற்ற வேண்டும் . 

## மேற்கோள்கள்

பகுப்பு:மிதிவண்டி
ராபர்ஸ் குகை , இந்தியா

thumb|Robbers Cave
வலது|thumb|Robbers Cave and River
**இராபர்சு குகை** (**Guchhupani என உள்ளூர் மக்களால் அழைக்கப்படுகிறது**), நதி ஒன்று இந்த குகை வழியாக பாய்ந்து வருகிறது.

இந்தியாவில் உள்ள உத்தரகண்ட் மாநிலத்தில் இமயமலை அடிவாரத்தில் டேராடூன் நகரில் இருந்து  சுமார் 8 கி. மீ., தொலைவில் இந்த குகை அமைந்திருக்கிறது.

டேராடூனிலிருந்து 8 கி.மீ. தொலைவில் இமயமலையின் அடிவாரத்தில் கொள்ளையர்கள் குகை (Robber's Cave) என்ற குகை இருக்கிறது. பல வருடங்களுக்கு முன் கொள்ளையர்கள் கொள்ளையடித்த பணத்தை பதுக்கி வைக்க இந்த குகையை பயன்படுத்தினார்களாம். இந்த இடத்தை குச்சுபானி (Guchhupani) என்றும் அழைக்கிறார்கள். ஆங்கிலேயர்கள் இந்த இடத்தை Robber's Cave என்று அழைக்கத்தொடங்கினர்.
முன்பு இந்த பகுதிக்குச் செல்லப் பயப்பட்ட மக்கள் இப்போது உலகம் முழுவதிலிருந்தும் வந்து பார்த்து இரசித்துச் செல்கின்றனர். இங்கு ஒரு அறுநூறு மீட்டர் நீழமுள்ள குகை இருக்கிறது. அதிகபட்சமாக 10 மீட்டர் உயரம் இருக்கிறது.
குகையின் நடுப்பகுதியில் ஓரிடத்தில் தண்ணீர் அருவி மாதிரி கொட்டுகிறது. குகையின் இறுதிப்பகுதியிலும் ஒரு அருவி கொட்டுகிறது.
குகை வழியாக தண்ணீர் பாய்ந்து வருகிறது. பனியில் இருந்து உருகி வரும் தண்ணீரில் கால் வைத்தாலே விர்ரென்று காலை இழுத்துவிடுவோம். ஆனால் கொஞ்ச  நேரம் தண்ணீரில் நடந்தால் அந்த குளிரோடு கலந்து விடுவோம். கடுமையான குளிரில் இருட்டு குகையினுள் நடப்பது ஒரு இனிய அனுபவம். குளிரை தாங்கும் சக்தியுள்ளவர்கள் குகையின் இறுதிப்பகுதியில் இருக்கும் அருவியில் குளித்துவிட்டு திரும்பலாம்.

## References

## External links
* Exploring Robbers cave

பகுப்பு:இந்தியாவில் உள்ள குகைகள்
பங்களோ தீவு

பங்களோ தீவு  வடக்கு போஹோல் கடல் பகுதியில்  உள்ள ஒரு தீவு ஆகும்.மத்திய தெற்கு பிலிப்பைன்ஸ் சார்ந்த விசயன் தீவு கூட்டத்தில் மத்திய விசய பகுதியில் அமைந்துள்ளது .  

   

## புவியியல்
இந்த தீவின் பரப்பளவு 94.53  சதுர கிலோ மீட்டர் .போஹோல் மாகாணத்தின் இரண்டு நகராட்சியை கொண்டுஉள்ளது அவை  டேவிஸ் மற்றும் பங்களோ  நகராட்சிகள்.தீவின் நிலப்பகுதி சமவெளி மற்றும் மலைகளை கொண்டு இருக்கிறது.மாறிபோஜா வகை சுண்ணாம்புக்கற்கள் இங்கு காணப்படுகிறது போஹோல் பகுதியின் மேற்கு திசையில் இளைய  சுண்ணாம்புக்கற்கள் அமைந்து இருக்கிறது .இங்கு காணப்பட்ட  சுண்ணாம்புக்கற்கள் பொதிவு மற்றும்  முருகையுருப்பிராணி சுண்ணாம்புக்கற்கள் கரையத்தக்க தன்மை உள்ளவை ஆகையால் குகைகள் மற்றும் சுண்ணாம்புக் கரட்டுப் பள்ளம் உருவாகும் வாய்ப்புகள் அதிகம் உள்ளமையால் இங்கு அமையவிருந்த விமான நிலையம் சார்ந்த பணிகள் தற்காலிகமாக நிறுத்தி வைக்கபட்டுள்ளது.
2015  ஆம் ஆண்டின்  மக்கள்தொகை  கணக்கெடுப்பின்படி  தீவின் மக்கள் தொகை 79,2016  ஆகும். இந்த தீவு பிலிப்பைன்ஸ் நாட்டின் உள்ள ஒரு பிரபலமான பயண இலக்கு ஆகும் .மேலும் கட்-அங், போண்டோட், பாலிகாசாகி போன்ற  குருந்தீவுகளை கொண்டுள்ளது.மேலும் இங்கு ஒரு சுவாரிஸ்யமான புவிசார் சிறப்பியல்பு இங்குள்ள ஹினக்தானேன் குகை அங்குல நீராதாரம் நிலமட்டத்திற்கு கீழே அமைந்துள்ளது.இந்த தீவில் ஆறு மற்றும் குளங்கள் இல்லாததால் இக்குகையின் நீராதாரம் முக்கியத்துவம் பெறுகிறது.

## வரலாறு
பங்களோ தீவு சீன ,மலாய் ,சியாம் மற்றும் இந்தோனேசியா வர்த்தகர்கள் வாணிபம் செய்த பகுதிகளில் ஒன்று ஆகும் .உலகளவில் தலைசிறந்த குடற்காலி இங்கு காணப்படுகிறது .

## பல்லுயிர்ப்பெருக்கம்
2004ஆம் ஆண்டு  பங்களோ கடல்வாழ் பல்லுயிர்பெருக்கம் திட்டம் தொடங்கப்பட்டது.இத்திட்டத்தின் வாயிலாக சுமார் 250  வகையான   ஓடுடைய இனங்கள் இவை மிகவும் கடினமான ஓட்டை தமது புறவன்கூடாகக் கொண்ட, கணுக்காலிகளாகும்.மேலும் 2500 வகையான மெல்லுடலிகள்  எனப்படும் மிக மெலிதான ஓடுகளைக் கொண்ட விலங்கினங்கள் கண்டறியப்பட்டன.ஜப்பான் மற்றும் மத்தியதரைக் கடல் பகுதிகளில் உள்ள கடல்வாழ் உயிரினங்களை விட அதிகளவிலான  கடல்வாழ் பல்லுயிர்பெருக்கம் இங்கு காணப்படுகிறது.

## சுற்றுலா
பங்களோ தீவு ,  பிலிப்பைன்ஸ் நாட்டின் ஒரு முக்கிய சுற்றுலா இலக்கு ஆகும் . இங்கு உள்ள அலோனா கடற்கரை அதன் மிக அழகான வெள்ளை மணல் மற்றும் தெளிந்த நீரும் சுற்றுலா பயணியர் வருகைக்கான முக்கிய காரணங்கள் ஆகும்.இங்கு வரும் சுற்றுலா பயணிகளை கவரும் வகையில் பல்வேறு நீரசாகச விளையாட்டு உபகரணங்கள் ,மீன் பிடித்தல் ,அலைச்சறுக்கு,மூச்சுவிடு அமைப்புடன் நீரில்குதித்தல்,நீரடி காற்றுவழங்கி துணைகொண்டு கடலாழத்தில் உள்ள உயிரினங்களை ரசிக்கலாம், ஒவாய் கடற்பன்றி அருகில் பார்க்கும் வாய்ப்பும் உள்ளது .

## பொருளாதாரம்
இந்த தீவு அதிகஅளவில் மணற்பரப்பை கொண்டு உள்ளபோதும்  இங்குள்ள மக்கள் சிறிய அளவிலான பண்ணைகளை உருவாக்கி உள்ளனர் .இங்கு தென்னை ,சோளம், வாழை , மாமரம் மற்றும் கோழிகளை வளர்க்கின்றனர் இவற்றை அருகில் உள்ள நகரங்களில் விற்று தங்கள் வருமானத்தை பெருகுகின்றன .மேலும் இந்த தீவு அமைந்து இருக்கும்    கடற்பகுதி சிறந்த மீன் பிடி பகுதியாக திகழ்கிறது .
## போக்குவரத்து
இந்த தீவில் 2018 ஆம் ஆண்டு முதல் ஒரு சர்வதேச விமான நிலைய செயல் பட உள்ளது .
## மதம்
இங்கு இருக்கும் மக்களில் பெரும் பகுதியானவர்கள் ரோமன் கத்தோலிக்க மதத்தை பின்பற்றுகின்றனர். 
## சான்றுகள்
*Panglao Island, Bohol - UNESCO World Heritage Centre
*Panglao Island geologically unsafe for airport, experts say 
*http://www.manilastandardtoday.com/?page=news2_feb6_2007

பகுப்பு:பிலிப்பீன்சு
பகுப்பு:ஆசியத் தீவுகள்
கானரசு

**கானரசு** (*Khanate*) அல்லது **ககானரசு** (*Khaganate*) என்பது கான் அல்லது ககானால் ஆளப்படும் ஒரு அரசியல் அமைப்பு ஆகும். தற்காலத் துருக்கிய மொழியில் இந்த சொல் ககான்லிக் அல்லது ஹான்லிக் எனப்படுகிறது. மொங்கோலிய மொழியில் கான்லிக் எனப்படுகிறது. "கெரேயிடீன் கான்லிக்" என்பதன் பொருள் கெரயிடுகளின் கானரசு என்பதாகும். இந்த அரசியலமைப்பு ஐரோவாசியப் புல்வெளி மக்களுக்கு உரித்தானதாகும். இது பழங்குடியின அரசியலமைப்பு, சமஸ்தானம், முடியாட்சி அல்லது ஏன் பேரரசுக்குக் கூட சமமானதாகும்.

## உசாத்துணை

பகுப்பு:மானிடவியல்
பகுப்பு:இசுலாமியப் பேரரசுகள்
செங்கிஸ் கானின் சமாதி

thumb|200x200px|இளவேனிற்காலம், ஆனன் ஆறு, மங்கோலியா. இதுவே தெமுசின் பிறந்து வளர்ந்த இடமாகும்.
**[[செங்கிஸ் கான்|செங்கிஸ் கானின்]]** சமாதி எங்கே என்பது பல ஊகங்கள் மற்றும் ஆராய்ச்சி ஆகியவற்றிற்கு ஆளான ஒன்றாகும். அவர் ஆகத்து 18, 1227 அன்று இறந்தார். தன்னை அடையாளமின்றி புதைக்கச் சொன்னார். இது இன்னும் கண்டுபிடிக்கப்படாமலேயே உள்ளது. 

## உசாத்துணை

### மேற்கோள்கள்

### நூற்பட்டியல்
* Ratchnevsky, *Genghis Khan*. Blackwell Publishing, 1993. 0-631-18949-1. Pages 142-143.
* Turnbull Stephen R., *Mongol Warrior 1200-1350* (2003)
* 

## வெளி இணைப்புகள்
* Conjuring Genghis Khan: Albert Yu-Min Lin, Explorer, National Geographic
* CBS News - Genghis Khan Tomb Found? Tombs Found In Gravesite Surrounded By Massive Stone Wall 
பகுப்பு:செங்கிஸ் கான்
பகுப்பு:மங்கோலியாவின் வரலாறு
பகுப்பு:கல்லறைகள்
பகுப்பு:ஆசிய தொல்லியல்
பழைய உய்குர் எழுத்துக்கள்

**பழைய உய்குர் எழுத்துக்கள் **என்பவை பழைய உய்குர் மொழியை எழுதப் பயன்பட்டவை ஆகும். பழைய உய்குர் மொழியானது பழைய துருக்கிய மொழியின் வகையாகும். இது துர்பன் மற்றும் கன்சு ஆகிய நகரங்களில் பேசப்பட்டது. இது தற்கால மேற்கத்திய யுகுர் மொழியின் முன்னோடியாகும். இதுவே மொங்கோலியம் மற்றும் மஞ்சூ எழுத்துக்களுக்கு முன்மாதிரி ஆகும். டாட்டா டோங்காவால் மங்கோலியாவிற்கு பழைய உய்குர் எழுத்துக்கள் கொண்டு வரப்பட்டன.

## உசாத்துணை

### நூற்பட்டியல்
* 

## வெளி இணைப்புகள்
* Old Uyghur Alphabet on Omniglot
* Old Uyghur alphabet and Orkhon Turkic alphabet
* photos of the original text fragments written in Old Uyghur script discovered at Turpan 

பகுப்பு:எழுத்து முறைகள்
அம்பகை

**அம்பகை கான்** என்பவர் கமக் மங்கோலியக் கூட்டமைப்பின் கானாக கி.பி. 1149-1156 காலகட்டத்தில் இருந்தவர் ஆவார். இவர் கயிடுவின் கொள்ளுப்பேரன், ஹோடுலா கானின் உறவினர் ஆவார். இவரது ஆட்சியின்போது மங்கோலியர்கள் பலமிக்கவர்களாக இருந்தனர். இவர் ஒரு திருமணத்தை நிச்சயிக்க தாதர்களிடம் சென்றபோது அவர்கள் தலைவர் தெமுசின் உகே இவரை சிறைபிடித்தார். இது சீன சுரசன்களின் (ஒரு துங்குசிக் இனம்) (சின் வம்சத்தவர்) உத்தரவின்பேரில் மங்கோலியர்களின் பலத்தைக் குறைப்பதற்காக நடந்தது. அவர்கள் இவரது கை கால்களில் ஆணி அடித்துக் கொன்றனர். தாதர்களின் தலைவர் தெமுசின் உகே செங்கிஸ் கானின் தந்தை எசுகெயால் கி.பி. 1162ல் அம்பகை கானை ஏமாற்றியதற்காகக் கொல்லப்பட்டார். மேலும் எசுகெய் தன் மகனுக்கு தெமுசின் என்று பெயரிட்டார்.

கி.பி. 1211ல் செங்கிஸ் கான் சின் வம்சத்தின் வீழ்ச்சிக்குக் காரணமான மங்கோலியர்-சின் போரைத் தொடங்கினார். இப்போர் அம்பகையின் கடத்தல் மற்றும் இறப்பிற்குப் பழிவாங்குவதற்காக ஆரம்பிக்கப்பட்டது. கி.பி. 1234ல் சின் வம்சம் வீழ்ந்தது.

அம்பகை எசுகெய் மற்றும் செங்கிஸ் கானின் உறவினர் ஆவார்.

## உசாத்துணை

## மேற்கோள்கள்

பகுப்பு:மங்கோலியக் கான்கள்
பகுப்பு:12ஆம் நூற்றாண்டு மங்கோலிய ஆட்சியாளர்கள்
சுரசன்கள்

**சுரசன்கள் **(மஞ்சூ:  jušen; சீனம்: 女真, Nǚzhēn, [nỳ.ʈʂə́n]) என்பவர்கள் ஒரு துங்குசிக் இன மக்கள் ஆவர். இவர்கள் கி.பி. 1630 வரை மஞ்சூரியாவில் வழ்ந்தவர்கள் ஆவர். அதன் பின்னர் இவர்கள் தங்கள் அண்டை இனத்தாருடன் சேர்த்து மஞ்சூ இனத்தவர் என்று அழைக்கப்பட்டனர். சுரசன்கள் சின் வம்சத்தைத் தோற்றுவித்தனர். இவர்கள் கி.பி. 1127ல் வடக்கு சாங் வம்சத்தை வென்று வட சீனாவின் பெரும்பகுதியைத் தங்கள் கட்டுப்பாட்டிற்குள் கொண்டு வந்தனர். சின்கள் கி.பி. 1234ல் மங்கோலியர்களால் தோற்கடிக்கப்படும் வரை வட சீனாவை ஆண்டனர். மஞ்சூ பிறகு மிங் வம்சத்தைத் தோற்கடித்து கி.பி. 1911 வரை சீனாவை ஆண்ட சிங் அரசமரபைத் தோற்றுவித்தனர். 

## உசாத்துணை

## மேலும் படிக்க
* 

## வெளி இணைப்புகள்

Zh icon

பகுப்பு:மஞ்சூரிய வரலாறு
பகுப்பு:துங்குசிக் மக்கள்
சின் அரசமரபு (1115–1234)

**சின் வம்சம் **(கி.பி. 1115-1234) மங்கோலியத் தாக்குதலுக்கு முன்னர் சீனாவில் இருந்த பல வம்சங்களில் ஒன்றாகும். இது **கின் **அல்லது **சுரசன் சின்** என்றும் அழைக்கப்படுகிறது. ஏனெனில் இதன் தோற்றுவிப்பாளர் பேரரசர் தைசு (கி.பி. 1115-1123) வன்யன் சுரசன்களின் வழிவந்தவர் ஆவார். 

சின்கள் லியாவோ வம்சத்திற்கு (கி.பி. 907-1125) எதிரான தைசுவின் புரட்சியில் இருந்து உருவாயினர். லியாவோ வம்சத்தினர் வட சீனாவை ஆண்டு கொண்டிருந்தபோது வளர்ந்து வந்த சின்களிடம் தோற்றனர். லியாவோ வம்சத்தவர் மேற்கு நோக்கி இடம்பெயர்ந்து மேற்கத்திய லியாவோ என்று அழைக்கப்பட்டனர். லியாவோவைத் தோற்கடித்த பின்னர் சின்கள் தெற்கு சீனாவில் இருந்த சாங் வம்சத்திற்கு (கி.பி. 960-1279) எதிராக 100 வருடங்களுக்கும் மேலாக நடைபெற்ற ஒரு போரைத் தொடங்கினர். ஆட்சி செய்யத் தொடங்கிய பின்னர் சின்கள் சீனப் பழக்கவழக்கங்களை சீக்கிரமே கற்கத்தொடங்கினர். அதன் ஒரு பகுதியாக வளர்ந்து வந்த மங்கோலியர்களுக்கு எதிராகச் சீனப் பெருஞ்சுவரையும் செறிவூட்டினர். சின் ஆட்சியில் கலாச்சார மற்றும் தொழில்நுட்ப மாற்றங்கள் ஏற்பட்டன. உதாரணமாக வெடிமருந்து உருவாக்கம் மற்றும் கன்பூசிய மதத்தின் மறுமலர்ச்சி ஆகியவற்றைக் குறிப்பிடலாம். 

செங்கிஸ் கான் கி.பி. 1211ல் சின் வம்சத்தவருக்கு எதிராகப் படையெடுத்தார். சின் இராணுவத்திற்குப் பேரழிவுகரமான தோல்விகளைக் கொடுத்தார். 

## உசாத்துணை

### மேற்கோள்கள்

### ஆதாரங்கள்
* .
* .
*  (hardcover)
* .
* 
* 
* 
* 
* 
* 

## வெளி இணைப்புகள்
*

பகுப்பு:சீன அரசமரபுகள்
பகுப்பு:ஆசியாவின் முன்னாள் நாடுகள்
பகுப்பு:முன்னாள் பேரரசுகள்
காகித குவளை

thumb|காகிதக் குவளை

**காகித குவளை** (*[[:en:Paper cup|paper cup]])* காகிதத்தால் தயாாிக்கப்படும் ஒரு குவளை.  ஆங்கிலத்தில் கிளாஸ் என்று செல்லப்படுகிறது. இது காகிதக் கூழ் கொண்டு தயாாிக்கப்படுகிறது. காகித்தைக் குவளை வடிவ அச்சு இயந்திரத்தில் வைத்து தயாாிக்கப்படுகிறது. தற்காலிகமாக உபயோகிப்பதற்காக அதிகமாகப் பயன்படுகிறது. அதாவது தேனீர், தண்ணீர் போன்ற திரவபொருட்களை எடுக்க பயன்படுத்தப்படுகிறது. பல வண்ணங்களில் பல வடிவங்களில் இது உருவாக்கப்படுகிறது.

## மேற்கோள்கள்

பகுப்பு:அமெரிக்கக் கண்டுபிடிப்புகள்
பகுப்பு:சீனக் கண்டுபிடிப்புக்கள்
காபூல் கான்

**காபூல் கான்** கமக் மங்கோல் கூட்டமைப்பின் முதன்முதலில் அறியப்பட்ட கான் ஆவார். இவர் செங்கிஸ் கானின் கொள்ளுப்பாட்டனார் ஆவார்.  

இவரின் தந்தையார் பெயர் தும்பினை செட்சென். இவர் கயிடுவின் கொள்ளுப்பேரன் ஆவார்.

காரா கிதை அரசைத் தோற்றுவித்த எலு தசியைக் கொல்ல சின் இராணுவம் மங்கோலியாவிற்குள் நுழைந்தபோது காபூல் கான் அதை எதிர்த்துத் தாக்கி விரட்டினார். கி.பி. 1135ல் சின் பேரரசர் தைசோங் காபூல் கானை தன் சபைக்கு அழைத்தார். அங்கு சென்ற காபூல் கான் தைசோங்கின் தாடியைப் பிடித்து இழுத்தார். இதனால் சின் இராணுவம் காபூல் கானை தெற்கு மங்கோலியாவிற்குத் துரத்திச் சென்றது. காபூல் தப்பித்தார். பின் ஒரு பெரிய இராணுவத்துடன் திரும்பிய காபூல் சின் அரசைக் கொள்ளையடித்தார். காபூல் கானுக்கு 7 மகன்கள் இருந்தபோதிலும் தாய்சியுடு இனத்தைச் சேர்ந்த செங்குன் பில்கேயின் மகனான அம்பகையைத் தன் வாரிசாக நியமித்தார்.

## உசாத்துணை


பகுப்பு:போர்சிசின்
பகுப்பு:12ஆம் நூற்றாண்டு மங்கோலிய ஆட்சியாளர்கள்
போடோன்சார் முன்ஹாக்

**போடோன்சார் முன்ஹாக் **(அநேகமாக கி.பி. 850 - கி.பி. 900) என்பவர் ஒரு புகழ்பெற்ற மங்கோலியப் போர்த்தலைவர் ஆவார். இவர் செங்கிஸ் கான் மற்றும் பருலாஸ் மங்கோலியர்களின் மூதாதையர் ஆவார். இந்த பருலாஸ் இனத்தில் தான் தைமூரும் தோன்றினார். ஆகையால் இவர் இந்தியாவை ஆண்ட முகலாயர்களுக்கும் மூதாதையர் ஆவார். 

மங்கோலியர்களின் இரகசிய வரலாறின்படி இவர் போர்த் சினோவின் 12ம் தலைமுறை பெயரளவு வழித்தோன்றல் ஆவார். செங்கிஸ் கான் போடோன்சார் முன்ஹாக்கின் 9ம் தலைமுறை நேரடி வழித்தோன்றல் ஆவார். சில சமயம் இவர் எளிமையான புடோன்சர் என்றும் அழைக்கப்படுகிறார். இவரே போர்சிசின் குடும்பத்தைத் தோற்றுவித்தவர் ஆவார். சகதை மொழிப் பாரம்பரியம் இவரை கி.பி. 747ல் அபு முஸ்லிம் புரட்சியின்போது வாழ்ந்தவராகக் குறிப்பிடுகிறது. போர்சிசின் என்ற பெயர் இவரிடமிருந்து தோன்றவில்லை. இவரது பெயரளவு கொள்ளுப்பாட்டனார் போர்ஜிகிடை மெர்கெனிடம் (விவேக போர்ஜிகிடை) இருந்து தோன்றியது ஆகும். கி.பி. 747ம் ஆண்டு என்பது போர்ஜிகிடை மெர்கெனுடன் சரியாகப் பொருந்துகிறது. இவர் கி.பி. 747ல் வாழ்ந்த பயன்சுர் கானுடன் குழப்பிக் கொள்ளப்படுவதாலும் இந்த ஆண்டுக் கணக்குப் பிரச்சினை ஏற்படுகிறது. போடோன்சார் முன்ஹாக்கின் பொருள் "சிறிய நெறி தவறிப் பிறந்த மூடன்" என்பதாகும். புடுன்சார் என்பது "புடுச்சி" (நெறி தவறிப் பிறந்தவன்), "-ன்சார்" என்ற விகுதி மற்றும் முட்டாள் அல்லது மூடன் என்ற பொருளுடைய "முன்ஹாக்" என்ற வார்த்தைகளின் கூட்டாகும். ஆனால் இவரது பெயர் மங்கோலியப் பழங்குடியினரிடையே இவர் வகிக்கும் உயர்ந்த நிலைக்கு அப்படியே முரண்பாடாக உள்ளது. 

## உசாத்துணை

பகுப்பு:மங்கோலியாவின் வரலாறு
அரிச்சந்திரபுரம் சந்திரமௌலீஸ்வரர் கோயில்

**அரிச்சந்திரபுரம் சந்திரமௌலீஸ்வரர் கோயில்** என்பது தஞ்சாவூர் மாவட்டம் பட்டீஸ்வரம் அருகே அமைந்துள்ள ஒரு சிவன் கோயில் ஆகும். இக்கோயில் தேவார வைப்புத்தலமாகும். அப்பர் பாடிய பெருமையுடையது.

## அமைவிடம்
பட்டீஸ்வரம் அருகே இக்கோயில் உள்ளது. இத்தலம் சோழன்மாளிகை என்ற ஊருக்குப் பக்கத்தில் அமைந்துள்ளது.

## இறைவன்,இறைவி
left|100x150px|thumb|மூலவர் விமானம்
கருவறையில் உள்ள மூலவர் சந்திரமௌலீஸ்வரர் ஆவார். இறைவி சௌந்தரவல்லி ஆவார். சிறியதாக அமைந்துள்ள இக்கோயில் மூலவர் சன்னதி, இறைவி சன்னதி மற்றும் அந்தந்த சன்னதிக்குரிய விமானங்களைக் கொண்டு அமைந்துள்ளது. மூலவர் கருவறை கோஷ்டத்தில் தட்சிணாமூர்த்தி உள்ளார். இக்கோயிலில் சூரீயன், சந்திரன், பைரவர் உள்ளனர். திருசசுற்றில் மூலவர் சன்னதிக்குப் பின்புறமாக விநாயகர், வள்ளி தெய்வானையுடன் சுப்பிரமணியர், மகாலட்சுமி ஆகியோர் தனித்தனி சன்னதிகளில் உள்ளனர். இக்கோயில் வளாகத்தின் இடது புறம் மகாகாளி சன்னதி தனிக்கோயிலாக அமைந்துள்ளது.

## குடமுழுக்கு
ரௌத்திர ஆண்டு ஆனி மாதம் வியாழக்கிமை 26 சூன் 1980இல் குடமுழுக்கு ஆனதற்கான கல்வெட்டு உள்ளது. அண்மையில் ஏவிளம்பி ஆண்டு கார்த்திகை மாதம் 24 நவம்பர் 2017இல் குடமுழுக்கு நடைபெற்றது. 

## மேற்கோள்கள்

## மேலும் பார்க்க
* தேவார வைப்புத்தலங்கள்
* அரிச்சந்திரபுரம் 

பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:தேவார வைப்புத் தலங்கள்